**ZAPISNIK**

26. sjednice Školskog odbora održane 20. veljače 2020. s početkom u 7,30 sati.

Prisutni članovi Školskog odbora

1. Marina Mužek,
2. Martina Filipović
3. Marija Benić,
4. Eugenija Štajer
5. Zrinka Ruševljan
6. Stjepan Kosić
7. Sanja Šipušić Komar

Zapisničar : Marija Benić

Sjednicu otvara gospođa Marina Mužek, predsjednica Školskog odbora te zaključuje da je prisutno sedam članova Školskog odbora te preslaže slijedeći

**D n e v n i r e d:**

1. Prihvaćanje zapisnika s 25. sjednice Školskog odbora.
2. Izmjene i dopune Statuta škole
3. Kadrovska problematika
* Učitelj/ica tehničke kulture puno radno vrijeme neodređeno
* Učitelj/ica njemačkog jezika 20 sati tjedno određeno
* Učitelj/ica engleski jezik puno radno vrijeme određeno
1. Pitanja i prijedlozi
* školska kukanja - prehrana

Dnevni red se prihvaća i prelazi se na

Ad. 1.

Zapisnik s 25. sjednice Školskog odbora prihvaća se u cijelosti.

Ad. 2.

 Na prijedlog ravnateljice škole Tajnica škole je obrazložila izmjene i dopune Statuta škole

 Vezano uz Zakon o izmjenama i dopunama Zakona o odgoju i obrazovanju u osnovnoj i srednjoj školi (Narodne novine broj: 98/19) te

Zakon o izmjenama i dopunama Zakona o ustanovama ( Narodne novine broj: 127/19) potrebno je napraviti Izmjene i dopune Statua škole.

Prema izmjenama i dopunama Zakona o ustanovama u Statutu  je trebalo izmijeniti i neke odredbe koje se odnose na ravnatelje/ice školskih ustanova.

 Izmjenu Zakona o ustanovama  prema kojoj se ravnatelju u postupku razrješenja ( zbog razloga prema članku 44. stavku 2. točkama 3. i 4. Zakona o ustanovama) više ne daje mogućnost iznošenja obrane, stoga je pri izmjeni Statuta navedena obveza školskog odbora da utvrdi postojanje razloga i činjenica za razrješenje.

Ostale izmjene u Statutu odnose se na Zakon o izmjenama i dopunama Zakona o odgoju i obrazovanju u osnovnoj i srednjoj školi, a odnosi se na sve članke Statuta u kojima se spominje „ured državne uprave „zamjenjuje se riječima „nadležno upravno tijelo županije nadležno za poslove obrazovanja“.

Nakon rasprave donesena je jednoglasno

**O D L U K A**

**o izmjene i dopune Statuta**

**Osnovne škole Eugena Kvaternika**

**Raspuštanje Školskog odbora i razrješenje člana Školskog odbora**

**Članak 1**

U članku 56. stavku 2. riječi: „ured državne uprave“ zamjenjuju se riječima:“ upravno tijelo županije nadležno za poslove obrazovanja.“

**Razrješenje ravnatelja**

Članak 2.

U članku 75. stavku 1. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

Članak 3.

Članak 78. mijenja se i glasi:

„ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog Statuta, članovi Školskog odbora obvezni su utvrditi postojanje razloga i činjenica za razrješenje.„

Članak 4.

Članak 79. mijenja se i glasi :

“ O prijedlogu za razrješenje ravnatelja članovi Školskog odbora odlučuju tajnim glasovanjem.“

**Sudska zaštita prava i otkaz ravnatelju**

**Članak 5.**

Članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Upis učenika**

**Članak 6.**

U članku 94. stavku 2. riječi: „ureda državne uprave “zamjenjuju se riječima: „upravnog tijela županije nadležnog za poslove obrazovanja.“

U članku 94. stavku 3. riječi: „ured državne uprave u županiji nadležan za poslove obrazovanja “zamjenjuju se riječima: „ upravno tijelo županije nadležno za poslove obrazovanja.“

Članak 7

U članku 95. stavku 2. riječi: „ureda državne uprave“ zamjenjuju se riječima: „upravnog tijela županije nadležnog za poslove obrazovanja.“

**Nadzor nad zakonitosti rada općih akata**

*Članak 8.*

U članku 157. riječi: „ured državne uprave“ zamjenjuju se riječima: „ upravno tijelo županije nadležno za poslove obrazovanja.“

Članak 9.

Ova Odluka o izmjenama i dopunama Statuta Osnovne škole Eugena Kvaternika stupa na snagu osmog dna od dana objave na oglasnoj ploči Škole.

Ad. 3.

Kadrovska problematika:

O d l u k a

Daje se ravnateljici škole suglasno da zasnuje radni odnos s Kristinom Panižić na poslovima učitelja tehničke kulture na neodleđeno puno radno vrijeme.

O d l u k u

Daje se ravnateljici škole da zasnuje radni odnos s Monikom Pehar, magistra engleskog jezika na određeno puno radno vrijeme na poslovima učitelja engleskog jezika zamjena za Anu Fortunu.

O d l u k u

Daje se ravnateljici škole da zasnuje radni odnos s Svjetlanom Liersch, magistra engleskog jezika na određeno puno radno vrijeme na poslovima učitelja njemačkog jezika zamjena za drugi dio satnice Mande Azinović.

Ad. 4.

* Rješavanje pitanja prehrane učenika u školskoj kuhinji

Sjednica završila s radom u 8,15 sati.

KLASA:003-06/20-01/1

URBROJ:238/31-17-01/20-2

Velika Gorica, 20. 2. 2020.

Zapisničar: Predsjednica Školskog odbora:

Marija Benić Marina Mužek